CELEX: E2017J0002
Language: fi
Date: 2017-11-14 00:00:00
Title: Tuomioistuimen tuomio, annettu 14 päivänä marraskuuta 2017, yhdistetyissä asioissa E-2/17 ja E-3/17, EFTAn valvontaviranomainen vastaan Islanti (Direktiivi 89/662/ETY – eläinlääkärintarkastukset – tuontirajoitukset – raaka liha, lihajalosteet, munat ja maito)

15.3.2018   
            
            
               FI
            
            
               Euroopan unionin virallinen lehti
            
            
               C 97/9
            
         TUOMIOISTUIMEN TUOMIO,
   annettu 14 päivänä marraskuuta 2017,
   yhdistetyissä asioissa E-2/17 ja E-3/17,
   EFTAn valvontaviranomainen vastaan Islanti
   
      (Direktiivi 89/662/ETY – eläinlääkärintarkastukset – tuontirajoitukset – raaka liha, lihajalosteet, munat ja maito)
   
   (2018/C 97/05)
   Yhdistetyissä asioissa E-2/17 ja E-3/17, EFTAn valvontaviranomainen vastaan Islanti, on esitetty HAKEMUKSET, joissa pyydetään tuomioistuinta toteamaan, että Islanti on laiminlyönyt Euroopan talousalueesta tehdyn sopimuksen liitteessä I olevan I luvun 1.1 osan 1 kohdassa tarkoitetusta säädöksestä (neuvoston direktiivi 89/662/ETY, annettu 11 päivänä joulukuuta 1989, eläinlääkärintarkastuksista yhteisön sisäisessä kaupassa sisämarkkinoiden toteuttamista varten), sellaisena kuin se on muutettuna ja mukautettuna sopimukseen sen pöytäkirjalla 1 ja liitteen I alakohtaisilla mukautuksilla, ja erityisesti säädöksen 5 artiklasta johtuvat velvoitteensa pitämällä voimassa seuraavat:
   
               i)
            
            
               Islannin lain N:o 25/1993 10 §:ssä ja Islannin asetuksen N:o 448/2012 3–5 §:ssä säädetyn kaltainen tuoreen lihan ja lihatuotteiden tuontilupajärjestelmä;
            
         
               ii)
            
            
               Islannin lain N:o 25/1993 10 §:ssä ja Islannin asetuksen N:o 448/2012 3 §:n a momentissa ja 4 §:ssä säädetyn kaltainen tuoreiden munien ja munatuotteiden tuontilupajärjestelmä;
            
         
               iii)
            
            
               Islannin lain N:o 25/1993 10 §:ssä ja Islannin asetuksen N:o 448/2012 3 §:n f momentissa ja 4 ja 5 §:ssä säädetyn kaltainen pastöroimattoman maidon ja pastöroimattomasta maidosta jalostettujen maitotuotteiden tuontilupajärjestelmä ja lisävaatimukset sekä Islannin asetuksen N:o 104/2010 7a §:ssä säädetyn kaltainen maahantuotujen, pastöroimattomasta maidosta jalostettujen maitotuotteiden kaupan pitämiskielto; ja
            
         
               iv)
            
            
               Islannin asetuksen N:o 448/2012 soveltamisen yhteydessä käyttöön otetun kaltainen hallinnollinen menettely, jonka mukaan maahantuojien on tehtävä ilmoitus ja saatava hyväksyntä käsiteltyjen muna- ja maitotuotteiden tuonnille.
            
         EFTAn tuomioistuin, toimien kokoonpanossa Carl Baudenbacher, presidentti, ja tuomarit Per Christiansen (esittelevä tuomari) ja Páll Hreinsson, on antanut 14 päivänä marraskuuta 2017 tuomion, jonka tuomiolauselma on seuraava:
   
               1.
            
            
               Tuomioistuin toteaa, että Islanti on laiminlyönyt Euroopan talousalueesta tehdyn sopimuksen liitteessä I olevan I luvun 1.1 osan 1 kohdassa tarkoitetun säädöksen (neuvoston direktiivi 89/662/ETY, annettu 11 päivänä joulukuuta 1989, eläinlääkärintarkastuksista yhteisön sisäisessä kaupassa sisämarkkinoiden toteuttamista varten), sellaisena kuin se on muutettuna ja mukautettuna sopimukseen sen pöytäkirjalla 1 ja liitteellä I, 5 artiklasta johtuvat velvoitteensa pitämällä voimassa seuraavat:
               
                           i)
                        
                        
                           Islannin lain N:o 25/1993 10 §:ssä ja Islannin asetuksen N:o 448/2012 3 §:n a momentissa ja 4 ja 5 §:ssä säädetty tuoreen lihan ja lihatuotteiden tuontilupajärjestelmä;
                        
                     
                           ii)
                        
                        
                           Islannin lain N:o 25/1993 10 §:ssä ja Islannin asetuksen N:o 448/2012 3 §:n a momentissa ja 4 §:ssä säädetty tuoreiden munien ja munatuotteiden tuontilupajärjestelmä;
                        
                     
                           iii)
                        
                        
                           Islannin asetuksen N:o 448/2012 3 §:n f momentissa ja 4 §:ssä säädetty pastöroimattoman maidon ja pastöroimattomasta maidosta jalostettujen maitotuotteiden tuontilupajärjestelmä sekä Islannin asetuksen N:o 448/2012 5 §:n kolmannessa kappaleessa säädetyt, tiettyjä juustoja koskevat lisävaatimukset; ja
                        
                     
                           iv)
                        
                        
                           hallinnollinen menettely, jonka mukaan käsiteltyjen muna- ja maitotuotteiden maahantuojien on toimitettava asianomaiselle kansalliselle viranomaiselle todisteet siitä, että tuotteet on käsitelty kansallisen lainsäädännön mukaisesti.
                        
                     
         
               2.
            
            
               Hakemus hylätään muilta osin.
            
         
               3.
            
            
               Islanti määrätään maksamaan oikeudenkäyntikulut.